**Lakossági tájékoztató ebösszeírásról**

Az állatok védelméről és kíméletéről szóló 1998. évi XXVIII. törvény (a továbbiakban: törvény) 42/B. § (1) bekezdése alapján a Fábiánsebestyéni Közös Önkormányzati Hivatal 6625 Fábiánsebestyén, Szabadság tér 2. (a továbbiakban: Hivatal) eb rendészeti feladatai ellátása érdekében az időszakos ebösszeírást elindítja.  
Az állatok védelméről és kíméletéről szóló 1998. évi XXVIII. törvény 42/B. § (1) bekezdése alapján a Hivatal ebrendészeti feladatai ellátása érdekében Fábiánsebestyén és Árpádhalom közigazgatási területén tartott ebek nyilvántartásba vétele céljából **2023. december április 1. napja és 2023. május 31. napja között ebösszeírást végez.**

Az eb tartója, tulajdonosa az ebösszeíráskor köteles a törvényben előírt adatokat a Hivatal rendelkezésére bocsátani. Az ebösszeírás önbevallásos módszerrel történik, az adaadatszolgáltatási kötelezettség elmulasztása bírságot vonhat maga után.

Az állatvédelmi bírság alapösszege 75.000.-Ft

Az adatszolgáltatási kötelezettség teljesítését és a benyújtott adatlapok valóságtartalmát a Hivatal munkatársai ellenőrizni fogják.

Az Ebösszeíró adatlap további példányai beszerezhetők:  
- Fábiánsebestyén Községi Önkormányzatnál (6625 Fábiánsebestyén, Szabadság tér 2.),

- Árpádhalom Község Önkormányzata (6623 Árpádhalom, Petőfi Sándor utca 17.)  
- továbbá nyomtatással, fénymásolással sokszorosíthatók.  
Az adatlap kézzel is kitölthető, de a saját kezű aláírás minden esetben elengedhetetlen feltétele a benyújtásnak!  
Az ebösszeíró adatlapot ebenként kell kitölteni és eljuttatni a Hivatal részére az alábbi módok valamelyikén:  
• Levélben, postai úton a Fábiánsebestyéni Közös Önkormányzati Hivatal 6625 Fábiánsebestyén, Szabadság tér 2. levélcímre.  
A borítékra kérjük írják rá: „Ebösszeírás”!  
• Személyesen leadható a Hivatal épületében

• Elektronikus úton, a polghivfabian@tanet.hu címre küldve.  
**Az ebösszeíró adatlapok leadásának határideje: 2023. május 31.**Felhívjuk a figyelmet, hogy amennyiben 2023.május 31. napját követően az Ebösszeíró adatlapon szereplő adatokban változás állna be, továbbá amennyiben ezen időpont után kerül az eb a felügyelete alá, azt be kell jelenteni a Hivatal részére, a változást követő 15 napon belül.  
Felhívjuk továbbá a Tisztelt Ebtulajdonosok figyelmét, hogy a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet 17/B. § (10) bekezdése értelmében a 4 hónaposnál idősebb eb csak elektronikus transzponderrel (chippel) megjelölve tartható. Amennyiben a jogszabályban meghatározott kötelezettségének még nem tett eleget, azt kérjük, haladéktalanul pótolja.  
  
Együttműködésüket köszönjük!

Gyurisné Székely Erika

jegyző